runetrust/blame-folketinget-dk huggingface dataset:
Steen Gade (SF), 2009-05-19:
Men jeg synes da, at vi skal tage det alt sammen med i udvalgsarbejdet, og dermed har jeg også sagt til hr. Frank Aaen, at det er klart, at vi må tage udgangspunkt i det, som ministeren har sagt her, og så må vi jo i udvalget gøre os klart, om det lever op til de tanker, som vi hver især har om, at det skal være maksimalt let tilgængeligt, at det skal være transparent, og at man let skal kunne gå til det og let finde ud af det.
Martin Henriksen (DF), 2010-04-08:
Grunden til, at vi har lagt vægt på det her fra Dansk Folkepartis side i finanslovaftalen for 2009, men også i den nye finanslovaftale for 2010, er jo, at vi på forskellig vis ønsker at sikre bl.a. folkepensionister, men det kan sådan set også være førtidspensionister og andre, som er visiteret til madordningen, og som ikke har den bedste økonomi på jorden.
Knud Erik Kirkegaard (KF), 2000-05-16:
Og vi havde en forespørgselsdebat efter regeringsskiftet, som jeg tror Venstre og De Konservative tog initiativet til, og jeg må sige, at vi oplevede det på den måde, at selv om vi ikke var enige med den nytiltrådte regering, så var der en betydelig grad af forståelse også hos den nytiltrådte regering for, at der var nogle opgaver her, som skulle løses.
Vibeke Peschardt (RV), 1999-04-08:
Man kunne selvfølgelig godt - hvis man var rigoristisk nok - sige, at det måske er for slapt med 10 år eller to gange 5 år, og jeg vil godt sige til hr. Ebbe Kalnæs, at vi mener stadig, det skal være to gange 5 år.
Connie Hedegaard (KF), 2004-11-04:
Hvis myndighederne har en konkret mistanke om, at en virksomhed har begået noget strafbart, og myndigheden vurderer, at det kan blive til en politisag, ja, så suspenderes de normale pligter for virksomheden til at oplyse sagen og foretage undersøgelser.
Erling Bonnesen (V), 2013-12-05:
Så synes jeg da, at det, når man besøger en række stalde over tid, er værd at glæde sig over, at vi generelt kan konstatere, at dyrevelfærden har det godt, og at der er rykket rigtig meget på det område, hvis man sammenligner over et tidsspand på 20-30 år.
Morten Bødskov (S), 2023-11-21:
For det er vigtigt – det skal der ikke herske nogen tvivl om – at have en balanceret lovgivning på fyrværkeriområdet, en balance, hvor vi tager hensyn til de traditioner og festligheder, som nytåret selvfølgelig er, men hvor vi også tager hensyn til alle dem, der har det svært med larmen og lydene.
Gitte Seeberg (KF), 1999-12-16:
Til hr. Peter Duetoft: Jeg beklager meget, hvis jeg har overfortolket, hvad hr. Peter Duetoft måtte have sagt på CD's landsmøde, men jeg har da trods alt gjort mig den ulejlighed at kigge i et par artikler, og deraf kan jeg da se, at hr. Peter Duetoft har sagt, at »det er fuldstændig urealistisk«, og at »det er lidt snyd, at SF bliver ved ...« osv., osv., osv., og »vi er i den borgerlige lejr, og vi er uenige med SF om stort set alting«.
Per Clausen (EL), 2012-11-29:
Vi læser selvfølgelig høringssvarene, og jeg vil sige, måske i modsætning til mange andre politiske partier, som, når de engang har lavet en aftale, lukker ører og øjne og helst undlader at læse høringssvarene, fordi de jo kunne skabe forvirring i deres sind, at vi da forventer, at der blandt forligspartierne bliver en drøftelse af de høringssvar, der er kommet ind, med henblik på at overveje, om der er behov for at ændre i det, vi har lavet.
Charlotte Dyremose (KF), 2002-11-21:
Hvis vi går tilbage i Folketingets forhandlinger, tror jeg også, fru Margrethe Vestager vil finde, at jeg flere gange har opfordret ministeren til at holde øje med visse områder for at sikre, at udviklingen ikke går i en fuldstændig anden retning, end vi ønsker i Det Konservative Folkeparti.
Jette Gottlieb (EL), 1999-11-03:
Hvis man faktisk er i den situation - og jeg er sikker på, ministeren også har fået henvendelser fra slagteriarbejderne - at man har arbejdet i den samme arbejdsfunktion, i øvrigt med ganske enkle arbejdsfunktioner af meget specifik karakter, og derefter bliver fyret, kan arbejdsministeren så sige, at et sådant alment bredt erhvervsforberedende uddannelsesforløb er irrelevant for grupper af den karakter, som altså har været meget specifikt beskæftiget i en lang årrække og uden i øvrigt at have noget bredt uddannelsesgrundlag?
Søren Espersen (DF), 2011-04-15:
Jeg er lidt ærgerlig over, at en meget stor del af Folketinget skal sidde over for en anden meget stor del af Folketinget og diskutere noget, som er forretningsorden, noget, som vi hovedsagelig bør kunne klare i Udvalget for Forretningsordenen og i øvrigt også i Præsidiet.
Charlotte Dyremose (KF), 2004-05-12:
Det er, som om hr. Jacob Buksti rent faktisk klandrer skatteministeren for at undersøge forskellige sager og klandrer skatteministeren for, at når skatteministeren på den ene eller den anden måde bliver opmærksom på, at der er huller, bliver det løbende undersøgt i ministeriet, og så lukker man den tidligere regerings huller.
Nicolai Wammen (S), 2004-03-12:
I forhold til den anden problemstilling må man jo så sige, at det er meget udmærket, at Venstres ordfører ikke mener, det bare er et spørgsmål om kroner og øre, men det er jo i høj grad et spørgsmål om kroner og øre for de økologer, der bliver ramt af en gmo-forurening.
Rune Lund (EL), 2007-02-27:
Så siger Vejdirektoratet, at det vil være et problem, fordi man gerne vil udvide med nogle vejbaner senere hen, men det ændrer ikke en fløjtende fis ved, at man alligevel sagtens kan vælge at lave en linjeføring, der ligger meget tættere op ad motorvejen.
Høgni Hoydal (T), 2006-10-24:
Jeg kan bare nævne spørgsmål som udlændingepolitik, Irakkrigen og civile rettigheder – vi ved jo, at der er visse lande i Norden, som ikke er selvstændige, der f.eks. nægter homoseksuelle deres rettigheder, og det er absolut ting, man burde kunne diskutere i en fællesnordisk sammenhæng – økonomisk vækst og skattepolitik, integration, ulandspolitik osv.
Christian Rabjerg Madsen (S), 2019-12-18:
Når det så er sagt, tror jeg, at noget af det væsentligste, vi har gjort for at bekæmpe uligheden sammen i den her finanslov, og noget af det, som jeg er mest glad for at vi har gjort sammen, er, at vi virkelig styrker de velfærdsinstitutioner og det fællesskab, som mennesker, der har mindst, er allermest afhængige af.
Frank Aaen (EL), 2005-05-31:
Det gælder f.eks. visse former for psykisk tortur; det gælder f.eks. spørgsmålet om skinhenrettelser, som næppe kan straffes i henhold til gældende dansk lovgivning, men som ikke desto mindre er en voldsom form og desværre også hyppigt anvendt form for tortur.
Elisabeth Arnold (RV), 2004-01-15:
Det fremgår jo af betænkningen og af lovforslagets bemærkninger her, at den hidtidige praksis - som jo stadig væk består med alle disse grupper, man giver dispensation, hvor de skal forklare, hvorfor de rejser ud - hviler på en fortolkning af grundloven, som de nuværende eksperter ikke er enige i.
Nadeem Farooq (RV), 2015-04-28:
Kan ordføreren bekræfte, at hvis kontanthjælpssatserne for 25-29-årige gælder alle kontanthjælpsmodtagere, så vil et ægtepar på kontanthjælp med børn, som er omfattet af 225-timers-reglen, samlet kunne få 9.640 kr. i kontanthjælp om måneden før skat?
Lene Espersen (KF), 2002-02-06:
Den del af sagen har fungerende justitsminister Brian Mikkelsen som bekendt orienteret Kontroludvalget om på et møde den 24. januar 2002. Jeg tror, hr. Peter Skaarup vil have forståelse for, at jeg selvsagt ikke har mulighed for her i Folketingets åbne spørgetid at give den samme orientering.
Jeppe Jakobsen (DF), 2018-01-31:
Er der et punkt, hvor man så som ældreminister vurderer at man altså sætter de ældre medborgere over det kommunale selvstyre og siger fra over for kommunerne, hvis de sparer for meget og skærer for meget ind til benet, og altså stiller sig på de ældres side frem for på det kommunale selvstyres side?
Christian Langballe (DF), 2012-02-01:
Og så synes jeg ikke – hvis det er sådan ment – at vi har brug for sådan en tantet børnehavepædagogisk formaning fra Kirkeministeriet, hvor man sådan vil holde præsterne i hånden og fortælle dem, hvad de godt ved i forvejen, nemlig at de selvfølgelig ikke skal bringe deres embede i miskredit.
Brian Mikkelsen (KF), 1999-04-28:
Hvor vi klappede begejstret for Odense-Svendborg, var lige så lidt begejstret for Herning-motorvejen, så er vi også meget lidt begejstret for den del af forslaget, som indebærer det meget uambitiøse, og som virker som et politisk formål: at man ikke vil have en motorvej, men vil snarere have en motortrafikvej.
Gitte Lillelund Bech (V), 2004-04-27:
Jeg mener faktisk, at det, jeg også nævnte med hensyn til, at vi ønsker at lave centrale kundskabs- og færdighedsområder, altså beskrivelser af, hvad der skal foregå i fagene, ligger meget tæt op ad det her med, at man skal finde ud af, hvad der er den faglige kerne i pædagoguddannelsen.
Morten Bødskov (S), 2020-01-29:
Jeg håber, at fredagens debat i Folketingets Europaudvalg og den mandatafgivning, som er på dagsordenen dér, selvfølgelig vil afspejle, at der fortsat vil være bred enighed om det, der i det ministerium, jeg nu er vikar for, hedder en budgetrestriktiv tilgang til det her spørgsmål.
Christian Juhl (EL), 2018-05-25:
Derfor mener jeg, at det er logisk, hvis man sådan kigger lidt på erhvervsudviklingen, på karrieren for det enkelte menneske osv., at man vælger et sprog, som kan gøre sig gældende internationalt, medmindre man forventer, at grønlænderne bliver hjemme i Grønland.
Inger Støjberg (UFG), 2021-06-01:
For når Folketinget mener, at der i en rigsretssag – en rigsretssag! – ikke må blive sendt direkte billeder og lyd, men at det pinedød skal gennemtygges og redigeres af journalister, inden det må komme ud, så må det jo altså formodes, at I har så stor tiltro til journaliststanden, og at journalisterne får det hele med, også de små detaljer, som kan være meget, meget vigtige i en retssal, for ellers giver det simpelt hen ingen mening.
Brian Mikkelsen (KF), 2004-10-19:
De har overladt en del af kompetencen til Danmarks Radios direktion, og jeg har fuld tiltro til begge organer, både bestyrelse og direktion, og til at man vil forvalte økonomien fornuftigt, og at man også vil sørge for, at Ørestadsbyggeriet forløber i det rigtige tempo og på det rigtige niveau.
Charlotte Broman Mølbæk (SF), 2020-01-15:
Det vil sige, at der faktisk er ulige forhold, når man siger: Jamen det kan godt være, du gerne vil have fritidstilbud til dit barn, fordi du nu ikke længere har et heldagstilbud, du har kun et skoletilbud for dit barn med specielle behov, men nu skal du simpelt hen betale for en sfo-ordning hele vejen op gennem skolegangen.
Theresa Scavenius (UFG), 2025-02-18:
Jeg tænker, at ordføreren er repræsentant for et parti, som netop også varetager arbejdernes interesser, hvor der nu er en strammere lovgivning, der gør, at når de er på en byggeplads, har de i højere grad af sikkerhed for, at det foregår under gode vilkår, så deres sundhed ikke er i risiko, derfor tager ordføreren det her problem meget alvorligt.
Jane Heitmann (V), 2018-02-22:
For det, der ligger i lovforslaget her, og den blanket, vi alle sammen har fået sendt rundt, viser jo med al tydelighed, at man som enkeltperson har mulighed at sige ja tak til, at ens gensekvens skal indgå som en del af ens behandling, og nej tak til forskning eller ja tak til, at den skal indgå som et led i ens behandling, og ja tak til forskning.
Mattias Tesfaye (S), 2019-02-21:
Socialdemokratiet ser sådan på det, at så længe der er unge, der leder efter en læreplads som tømrer, og så længe der er voksne, der gerne vil i voksenlære som tømrer, og så længe der går ledige tømrersvende i Danmark, så er der ingen grund til at flyve tømrersvende ind fra Australien.
Per Clausen (EL), 2008-11-07:
Når eller hvis den sker, er det miljøet, der må bære omkostningen ved, at ingen foretager sig noget tilstrækkeligt og effektivt, og derfor er vi fra Enhedslistens side af den opfattelse, at det er vigtigt, at staten påtager sig et betydeligt medansvar for at få beredskabet gjort tilstrækkeligt og effektivt
Karen Hækkerup (S), 2013-02-05:
Jeg vil gerne takke Enhedslisten for på trods af sin ikke store kærlighed til det frie valg dog alligevel at have en pragmatisk tilgang til at finde gode løsninger, sådan at borgerne kan få en ordentlig kvalitet, men at man heller ikke bruger flere penge end det, som tingene koster, og at der ikke sker nogen automatisk overbetaling af private leverandører.
Svend Auken (S), 2006-05-31:
Det er godt at høre, at Socialistisk Folkeparti, Det Radikale Venstre og Socialdemokratiet ligger meget tæt op ad hinanden i dette spørgsmål, og jeg er især glad for det, der blev sagt fra fru Anne Grete Holmsgaards side om de store trusler i forbindelse med den globale opvarmning.
Pelle Dragsted (EL), 2016-01-26:
Vi sidder her, undskyld mig, på velpolstrede stole, har solide indkomster, og så står ordføreren her og gør sig til herre over mennesker, som bomberne regner ned over, og som måske ser et håb for at komme væk, og det er at komme af sted i faldefærdige joller over Middelhavet for så bagefter at kunne få deres familier herop.
Jens Rohde (V), 2001-01-17:
Så vil jeg godt spørge statsministeren, om han virkelig mener, at der ikke kan findes nogen form for effektiviseringer og besparelser inden for den offentlige sektor, for så er det en ren tilståelsessag for Socialdemokratiet, nemlig at man vil finansiere alt med øgede skatter og afgifter.
Sonja Mikkelsen (S), 2000-05-12:
Hverken i Patientforsikringen eller i Patientskadeankenævnet bliver der truffet afgørelse om en given erstatnings størrelse, før den skadelidtes helbredstilstand er stationær, dvs. før man kan danne sig et overblik over skadens omfang. En speciallægeundersøgelse vil derfor ikke vise noget nyt i forhold til det beslutningsgrundlag, som ligger i Patientforsikringen, og skulle Patientskadeankenævnet endelig være i tvivl om skadelidtes helbredstilstand, så vil nævnet efter loven have pligt til selv at foranstalte en undersøgelse af patienten.
Lene Espersen (KF), 2003-04-08:
Men det er naturligvis klart, at når redegørelsen foreligger, så må man vurdere sagen. Det er mig bare ikke muligt på nuværende tidspunkt, da jeg ikke har præcist kendskab til, hvad der er foregået i løbet af de 5 timer, fra man blev bekendt med, at hærchefen var forsvundet, til der rent faktisk, om man så må sige, blev sat de ting i gang, som man forventede fra starten. Til hr. Peter Skaarup: Det er klart, at vi jo så må afvente, at redegørelsen vil give et svar på, hvorfor myndighederne talte så dårligt med hinanden.
Sophie Hæstorp Andersen (S), 2003-10-22:
Hvis en kvinde har været dansk statsborger i 28 år og så vælger at bo 5-7 år i udlandet og i øvrigt har giftet sig med en udenlandsk ægtefælle der, så vil det være muligt for vedkommende lettere at komme tilbage og få ægtefællesammenføring, end det vil være for en herboende, der ikke har været dansk statsborger i 28 år.
Henriette Kjær (KF), 2006-03-28:
Jeg vil godt sige, at den første pind i De Radikales, SF’s og Socialdemokraternes forslag til vedtagelse om at indføre en ordning, så højtuddannede udlændinge mere frit kan søge arbejde i Danmark, i mine ører er en fuldstændig åbning, mens Globaliseringsrådet netop går ud og siger, at man efter et pointsystem kan fastsætte nogle regler.
Carl Valentin (SF), 2021-04-06:
Jeg synes, det er godt, at regeringen forbereder sig, fordi jeg sagtens kan forestille mig et scenarie, hvor vi aldrig får minkavl i Danmark igen, og hvis vi skal give minkavlerne den besked, at de ikke kan starte op igen, synes jeg, det er vigtigt, at vi er klar til også at sikre en kompensation til dem, som nu engang har valgt dvaleordningen, og en smidig overgang, så folk kan komme videre med at lave noget andet.
Kristian Jensen (V), 2005-04-12:
Lige så snart regeringen havde en færdig model til ikke bare at lukke det skattehul, som hr. Jens Peter Vernersen også har stillet forslag om at lukke, men også tilsvarende huller, som hr. Jens Peter Vernersen tilsyneladende har overset, så lagde vi et forslag frem umiddelbart efter, at vi havde et klart lovforslag.
Pia Kjærsgaard (DF), 2025-12-17:
Jeg synes, at inden vi får det her folketingsvalg, som jo spøger i alle kroge – jeg skal ikke gøre mig klog på, hvornår det bliver – ville det altså være velegnet og velgørende, hvis ministeren kunne leve op til det inden, så folk rundtomkring i landet vidste, hvad de har med at gøre.
Sophie Løhde (V), 2024-02-22:
Det er også en af baggrundene for, at vi med regeringsgrundlaget jo har annonceret, at vi gerne vil nedsætte et nationalt prioriteringsråd, som skal sikre mest mulig sundhed for pengene, og hvor en af opgaverne for prioriteringsrådet også bliver at arbejde langt mere systematisk med, hvordan vi kan reducere overbehandling, og i øvrigt også hvordan vi kan blive bedre til at sikre en øget patientinddragelse i behandlingsvalg.
Frank Aaen (EL), 2005-06-14:
Jeg vil bare sige til Dansk Folkeparti, at da vi et par gange i forbindelse med nogle skatteforslag, som var meget vigtige for velfærden, og som drejede sig om milliarder af skattekroner, der fossede ud af statskassen – vi ved ikke hvor mange – ønskede at få dem tilbage til fornyet udvalgsbehandling, så andre forslag kunne stilles, stemte Dansk Folkeparti altså desværre ikke for.
Lars Aagaard (M), 2026-01-27:
Hvis partier ønsker finansiering til konkrete forslag, vil jeg altså henvise til, at det skal løftes ind som forslag i finanslovsforhandlingerne, og hvis man ønsker særlige aktiviteter prioriteret på vores forskningsinstitutioner, er det jo logisk, at man må tage det op i de forhandlinger, der er om forskningsreserven, for det er dér, det har hjemme.
Ole M. Nielsen (KRF), 2000-03-28:
Jeg kan lige så godt indrømme, at det var jeg såmænd ikke opmærksom på, dengang jeg stillede denne forespørgsel. Jeg stillede den mere, fordi jeg syntes, det var så interessant at få en ny minister på banen, og jeg syntes, det var spændende at komme i dialog om problemerne.
Christina Egelund (M), 2023-11-15:
Så vil jeg egentlig bare sige helt afslutningsvis, at jeg faktisk er oprigtig glad for, at spørgeren rejser det her spørgsmål, for hvis ikke os, og der tilregner jeg så også spørgeren, som har og insisterer på et nuanceret, fornuftigt, nøgternt blik på den her jo meget voldsomme debat, også tør gå ind i den, så overlader vi scenen til dem, der råber ad hinanden eller det, der er værre, og det ville i virkeligheden være et meget stort svigt.
Charlotte Fischer (RV), 2006-12-14:
Vi synes, et problem er, at regeringen vil det hele på en gang, og måske er det netop derfor, at noget så vigtigt som kræftområdet også er gået galt, fordi det ikke fik den opmærksomhed, det i virkeligheden havde fortjent, når det gjaldt opfølgningen på, hvorvidt garantien i virkeligheden holdt vand.
Inge-Lene Ebdrup (V), 2005-05-13:
Så jeg vil bare gerne spørge: Mener Socialdemokraterne virkelig, at det er i børnenes interesse, at børn under 12 år, som i forvejen er i en presset og svær situation, fordi de er fjernet fra deres forældre, skal til at forholde sig til, at de så også skal klage over det, der måtte være sket?
Sandy Brinck (S), 2002-02-21:
Når det foreslås at udvide mulighederne for at afsige domme, selv om tiltalte ikke er til stede, så er det for Socialdemokratiet afgørende, at dette følges op af en ufravigelig ret til at kunne få sagen genoptaget, ligesom vi finder det rigtigt, at forsvareren kan bruge politirapporter som dokumentation for tiltaltes forklaring, når tiltalte nu ikke selv er til stede.
Peder Hvelplund (EL), 2023-04-14:
Jeg synes faktisk, det er ret vigtigt, at vi ikke med den her lovgivning kommer til at sende det signal, og derfor er det også muligt, at det er noget, der kan klares gennem nogle bemærkninger til lovforslaget, altså at vi der får præciseret, hvad intentionen er, og hvordan det her lovforslag skal forstås.
Kristian Jensen (V), 2007-01-30:
Det kan vi naturligvis ikke leve med i længden, og derfor har vi behov for et samarbejde med både Bryggeriforeningen i Danmark og grænsekøbmændene, som vi gerne vil samarbejde med i det omfang, de ønsker det, og naturligvis også med mine medarbejdere i SKAT, hvis der virkelig skal sættes ind over for det organiserede smugleri, som det jo rent faktisk er.
Elisabeth Arnold (RV), 2002-11-26:
Jeg tror også, at den almindelige danske borger er ligeglad med, hvad farve regeringen har, bare der bliver gjort noget ved det rockeruvæsen. Så synes jeg faktisk godt, vi kunne gøre det, som fru Anne Baastrup foreslog som formand for Retsudvalget: At gribe fat i det her ved ondets rod og sørge for at holde nogle ordentlige høringer med nogle eksperter, som kender de mekanismer, som gør, at unge mennesker bliver rekrutteret til de her miljøer.
Aaja Chemnitz (IA), 2025-02-18:
Hvis vi ser på erfaringerne fra f.eks. Færøerne, er det en gradvis overtagelse, en overtagelse over et par år, og det er måske også noget af det, som det er interessant at diskutere efter et valg i Grønland, altså om man i virkeligheden bør se lidt mere fleksibelt på, at man ligesom kan overtage områderne lidt mere gradvis, frem for at det er kæmpestore områder, man skal overtage.
Mette Frederiksen (S), 2022-04-05:
Nu kan jeg jo ikke nå at svare fyldestgørende på det spørgsmål på 30 sekunder, men vi står over for at skulle forhandle en stor skattereform på hele klimaområdet med ensartet CO 2 -afgift, og hvis man går alt for dogmatisk til den opgave, tror jeg ikke at man løser klimakrisen eller får indrettet afgifts- og skattesystemet, så det passer til dansk erhvervsliv.
Lise Bech (DF), 2020-10-30:
Så vil jeg gerne lige henvise til, for vi snakker hele tiden om Seruminstituttet osv., at professor i infektionssygdomme på Rigshospitalet Jens Lundgren – han har været nævnt flere gange i dag – har sagt, at når vi har en vaccine, der virker, så skal vi nok få styr på eventuelle mutationer, der kunne stamme fra mink.
Keld Albrechtsen (EL), 2000-04-11:
Men det, som jo heldigvis står tilbage efter debatten her i dag, er jo, at det spørgsmål, som virkelig centralt sætter sig på dagsordenen i den debat, vi skal have i de kommende måneder frem til den 28. september, er jo spørgsmålet, om vi skal her i Danmark have det, man nu kalder den europæiske sociale model, om vi skal have den harmonisering af social- og arbejdsmarkedspolitik og overenskomster på et lavere niveau, som vil være det uundgåelige resultat af at blive trukket ind i den eurokonstruktion.
Jan Trøjborg (S), 1998-02-18:
Det har jeg naturligvis lyttet efter, ligesom jeg har lyttet efter debatten i kølvandet på regeringens forbrugerpolitiske redegørelse, og derfor er de forslag, som hr. Svend Erik Hovmand her omtaler, ikke med i det lovforslag, der fremlægges for Folketinget i dag.
Thomas Krog (SF), 2006-03-15:
Jeg prøvede bare med et eksempel fra den virkelige verden at illustrere over for ministeren, hvilke problemer der ligger i den aftale, der er lavet, nemlig at kommunen, når den laver nogle fejl, bare kan sige: O.k., så længe vi sætter personen på kontanthjælp, kan der ikke ske andet, end vi allerhøjest skal rette op på fejlene.
Line Barfod (EL), 2010-06-22:
Nu skal regningen så betales, og i stedet for at holde op med at give skattelettelser, er man så vild efter at fortsætte med at give skattelettelser til de rigeste, at man kræver, at det er de arbejdsløse, børnefamilierne, de handicappede, de fattige i ulandene osv., der skal betale.
Per Stig Møller (KF), 2004-03-31:
Kofi Annan sagde om Sikkerhedsrådet: Der kan være behov for, at medlemmerne indleder en drøftelse af kriterierne for tidlig bemyndigelse af magtanvendelse for at håndtere visse trusseltyper, f.eks. terrorgrupper bevæbnet med masseødelæggelsesvåben. Som opfølgning på sin tale har generalsekretæren nedsat
Kristian Jensen (V), 2016-05-25:
Jeg har selv bragt sagen og spørgsmålet omkring ytringsfriheden mere generelt op med Tyrkiets udenrigsminister i torsdags, da jeg mødte ham i forbindelse med NATO's udenrigsministermøde, og så sent som i mandags havde jeg lejlighed til at tale med tyrkiske redaktører og journalister om, hvordan de så på tingene.